NWU-raad korrek oor gebreke in Wessels-verslagVoorblad en bladsy 1 van die uitgelekte verslag Flip Buys, voorsitter van die Solidariteit Beweging, sê die NWU se raad was heeltemal korrek om weens die ernstige gebreke in die Wessels-verslag sy eie verslag aan die minister van hoër onderwys en opleiding te oorhandig. Buys se opmerkings volg nadat die verslag oor oriëntering en beweerde ontgroeningspraktyke op kampusse van die NWU, opgestel deur ’n ondersoekspan onder leiding van dr. Leon Wessels, vroeër vandag vryelik op die internet beskikbaar geword het. Klik hier om meer te lees. Buys sê die volledige verslag toon nou duidelik hoedat die Wessels-kommissie ver buite sy mandaat gegaan het. “Wat tot die Wessels-kommissie se aanstelling aanleiding gegee het, was bewerings in die dagblad Beeld oor ŉ sogenaamde Nazi-agtige kultuur met verwelkoming- en ontgroeningspraktyke aan die Noordwes-Universiteit se Puk-kampus in Potchefstroom. Die kommissie moes hom gevolglik op verwelkomingspraktyke van eerstejaars toespits. Maar in plaas daarvan om vinnig en bondig die nodige bevindinge oor hierdie bewerings te maak, het die kommissie verder gegaan en uiteindelik die Potchefstroomkampus sélf in die beskuldigdebank geplaas, met striemende bewerings en aanbevelings oor dié kampus se taalbeleid, studentesamestelling en karakter.” Die oorskryding van die mandaat, sê Buys, is nie die enigste probleem met die verslag nie. “Die verslag verhef bewerings tot die status van bevindinge. Die NWU-raad wys die minister dus heeltemal tereg daarop dat die audi alteram partem-reël nie in die ondersoek toegepas is nie en dat bevindinge op ongetoetste bewerings en anonieme getuies staatmaak. Geen wonder dat die NWU-raad nie die verslag kon aanneem nie – die beweringe daarin sou in geen hof staande bly nie. Die verslag is, kortom, brouwerk.” Buys sê dit is jammer dat so ’n gebrekkige verslag uitgelek het, maar meen dat dit tog goed is dat mense nou kan sien hoe radikaal die denke is wat die verslag onderlê. “Die Wessels-verslag verbloem ’n boodskap van eksklusiwiteit in ’n baadjie van inklusiwiteit. Dit stel radikale transformasie voor, waarvolgens elke universiteit en elke koshuis dieselfde moet lyk, dieselfde moet klink en dieselfde institusionele kultuur moet hê. Eers dan, wil die verslag ons laat glo, sal die Puk waarlik getransformeer en inklusief wees. Dit sou egter eintlik niks anders wees nie as die finale uitsluiting van Afrikaanse studente van toegang tot ’n universiteit waar hulle welkom en tuis voel. Die gerusstellings dat Afrikaans se posisie nie benadeel gaan word nie, is betekenisloos.” Buys vervolg: “Dié afdwinging van eenvormigheid hoort nie in ’n multikulturele land nie, om nie eens te praat van die bedreiging wat dit vir akademiese vryheid inhou nie.” Nieteenstaande die gebreke in die verslag, sê Buys, is die bevinding oor fascisme en nazisme tog verblydend. “Die kommissie is ondubbelsinnig daaroor dat fascisme en nazisme nie agter ontgroening- en verwelkomingspraktyke by die Puk skuil nie. Dit is ’n ernstige aanklag teen die redaksionele oordeel van Beeld, want dit impliseer dat die aanvanklike Beeld-beriggewing – wat tot groot institusionele ontwrigting by die NWU gelei het, wat ’n kampus se goeie naam in oneer gebring het en wat selfs tot die vroeë vertrek van ’n rektor gelei het – ’n wanindruk geskep het. Die hele sage sou met verantwoordelike beriggewing vermy kon gewees het.” Lees ook: Wessels-verslag oor Puk uitgelek Wessels-verslag oor Puk geheim gehou; vrae hang oor Afrikaner-kultuur Puk wil klag teen Beeld terugtrek, sê Kgwadi “Geen Nazi-kultuur op Puk-kampus,” bevind verslag Raad bestudeer nog Puk-verslag Puk: Nog géén besluit oor Wessels-verslag AfriForum Jeug eis dat Wessels-verslag verwerp word Puk-debat: Waaroor die geveg gaan en nié gaan nié Puk-verslag “in politiek ontvang en gebore” Raad wil Puk-verslag oor ontgroening eers verder bekyk NWU-klag teen dagblad teruggetrek; transformasie by Puk bespoedig Voorstelle van internasionale ondersoekspan by NWU belemmer multi-kulturele inslag Puk: Engels moet gelyk met Afrikaans, sê verslag Theuns Eloff tree uit met roerende afskeidsboodskap NWU dien klag in by Persombudsman teen dagblad Puk-ondersoekspan bekend gemaak Puk-koshuise: Ondersoek afgehandel Puk-raadsvergadering: Eloff tree uit; ondersoek van stapel gestuur Puk-groet: Raad besluit oor Puk se pad vorentoe Zuma reageer op Puk-groet Regshulp vir geskorste Puk-HK-lede Oud-student bedank Puk vir balans Video: Hitler se reaksie op Puk-groet Basson se roekelose joernalistiek Video: pukke moet transformeer – departement Puk-studente begin met eie veldtog Video: Puk-studente stap uit tydens Nazi-video Solidariteit v. Beeld lok vurige reaksie uit Solidariteit: Bloedneus vir Beeld en Basson Puk-groet: Departement sê koppe gaan rol NWU-raad: “Ons sal nie menseregteskendings duld nie” Puk-groet: NWU-bestuur moet dringend afgedank word – HETN Premier reageer op Puk-groet Puk-groet: Twitter-vermaak terwyl storm woed Debat oor Puk-groet ‘n g*tslag vir Afrikaans Puk-rektor sê oor Nazi-saluut